वर्तमान पाश्चात्य अंधानुकरण में अधिकतर व्यक्ति विवाह के पश्चात् अलग घर बसाना पसन्द करते हैं। विशेष रूप से, युवी पीढ़ी कुटुम्ब के बड़े-बुजुर्गों को बोझ रूप मानने लगती है। उस समय उन्हें यह अनुभव नहीं होता कि उनकी अपनी भी सन्तान हैं और वे स्वयं भी एक समय बूढ़े अवश्य होंगे। युवावस्था के नशे में भविष्य के भले-बुरे का आभास उन्हें नहीं रहता, अतः जोश में आकर होश खो देते हैं तथा तात्कालिक निर्णय कर बैठते हैं, जो आगे जाकर पश्चाताप का कारण बन जाता है।